**PALVELUKESKUS HANSKAN SOSIAALINEN KUNTOUTUS**

Toimijat: Sovatekin Olohuone -hankkeen (Stea) projektipäällikkö + 2 ohjaajaa sekä Jyväskylän kaupungin sosiaaliohjaaja

**Palveluprosessi**

1. **Tulovaihe**: Uusi henkilö saapuu asiakkaaksi Hanskan aukioloaikana. Asiakas kiinnittyy Hanskaan omalla aikataulullaan. Hanskassa on tarjolla ruokaa, kahvia, lämpöä, lepoa, olemista, kuuntelua, puhumista, hyväksyntää, tuvallisuutta, luottamusta ja vertaisia sekä henkilöstön tukea ja palveluohjausta. Siellä saa olla omilla ehdoilla talon pelisääntöjen rajoissa.
2. **Terveydentila**: Asiakkaan terveydentilan havainnointi, terveysneuvonta, haavojen hoito, hoitoonohjaus, apteekkiasiat, ambulanssin ja/tai poliisin (jos epäillään rikosta) tilaaminen
3. **Tilannearvio**: Työntekijät haastattelevat asiakkaan ja tekevät arvion asiakkaan tilanteesta ja eri tahoilla tehtävistä tukitoimista. Tarvittaessa he konsultoivat sosiaalityöntekijää.
4. **Sosiaaliohjaajan arvio:** Tarvittaessa sosiaaliohjaaja tekee alustavan palvelutarpeen arvion uudelle sosiaalityön asiakkaalle.
5. **Kiireellinen toimeentulotukipäätös**: Sosiaaliohjaaja tekee kiireellisen toimeentulotukipäätöksen jotta asiakas selviää elämisestään kunnes sosiaalityöntekijä tekee palvelutarpeen arvion ja tarvittavat päätökset.
6. **Yhteys sosiaalityöntekijään**. Sosiaaliohjaaja ottaa yhteyttä sosiaalityöntekijään.
7. **Asunnon hakeminen**: Ohjaajat auttavat esim. asunto- ja etuushakemusten täyttämisessä sekä pankkikorttien ja henkilöpapereiden hankkimisessa ja tekevät verkostoyhteistyötä esim. vuokranantajien, sosiaalityön, Kelan, seurakunnan, järjestöjen, pankkien ja edunvalvonnan kanssa.
8. **Asumisen turvaaminen**: Ohjaajat auttavat hakemaan asumisen tuet ja vuokravakuuden Kelalta/sosiaalityöstä. Hanskan sosiaaliohjaaja voi tarkistaa Kelmusta ja Efficasta etuuksien ja sos.työssä sovittujen toimenpiteiden tilanteen ja ohjata asiakasta tarvittavien liitteiden toimittamisessa jne. Ohjaajat auttavat vuokran maksun suoraveloituksen tekemisessä pankkiin, ovat yhteydessä Kelaan omavastuuosuuden maksamiseksi vuokranantajalle tai auttavat edunvalvojan hankkimisessa jos asiakas ei kykene hoitamaan vuokra-asioita itse.
9. **Dokumentointi**: Sosiaaliohjaaja kirjaa sosiaali-Efficaan tarvittavat asiakastiedot ja alustavan palvelutarpeen arvion.
10. **Verkostoyhteistyö**: Ohjaajat tekevät pitkäkestoista yhteistyötä asumisen turvaamiseksi ja arjen taitojen tukemiseksi mm. ostettujen asumispalvelujen, sosiaalityön, vuokranantajien ja Kelan kanssa.
11. **Toiminnallisuus, mielekäs tekeminen**: Hanskan toimintoihin osallistuminen, arjen taitojen opettelu, ryhmätoiminta, retket, liikunta, järjestöjen ja srk:n toiminta, kuntouttava työtoiminta, Shl:n mukainen työtoiminta

1-11. **Osallisuus**: Yhteisökokoukset, joissa suunnitellaan ja päätetään toiminnasta ja talon pelisäännöistä ja muista yhteisistä asioista. Asiakkaat voivat osallistua Hanskan arkityöhön. ks. ed.